DECIZIA ETAPEI DE ÎNCADRARE (PROIECT)

**Nr. 2667RP din 23.07.2024**

Ca urmare a solicitării de emitere a acordului de mediu adresate **U.A.T.MUNICIPIUL CONSTANȚA prin PRIMAR VERGIL CHIȚAC**, cu sediul în județul Constanța, municipiul Constanța, bd.Tomis, nr.51, înregistrată la Agenția pentru Protecția Mediului Constanța cu nr. 2292RP din 03.04.2024, în baza Legii nr.292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea 49/2011, cu modificările și completările ulterioare,

Agenția pentru Protecția Mediului Constanța decide, ca urmare consultărilor desfășurate în cadrul ședinței **C.A.T.** în data de **10.07.2024,** că proiectul: **”SURSĂ DE PRODUCERE ENERGIE UTILĂ TERMICĂ ȘI ELECTRICĂ PRIN COGENERARE DE ÎNALTĂ EFICIENȚĂ ÎN MUNICIPIUL CONSTANȚA – LUCRĂRI DE DESFIINȚARE”,** propus a fi amplasat înjudețul Constanța, municipiul Constanța, bd.Aurel Vlaicu, nr.123, lot 2, **nu se supune evaluării impactului asupra mediului.**

**Justificarea prezentei decizii:**

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a)proiectul propus **intră** sub incidența Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa nr. 2, la punctul 13, litera a);

b) proiectul propus **nu intră** sub incidența art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

c) proiectul propus **nu intră** sub incidența prevederilor art. 48 şi 54 din Legea apelor nr. 107/1996, cu modificările şi completările ulterioare.

1. **Caracteristicile proiectelor:**

La identificarea caracteristicilor proiectelor se iau în considerare următoarele aspecte:

1. dimensiunea și concepția întregului proiect:

Proiectul a fost întocmit în baza ghidului specific publicat de Ministerul Energiei prin PNRR C6 I3 CHP – ”Sprijinirea investițiilor în cogenerare de înaltă eficiență (CHP) în sectorul încălzirii centralizate” aferent Măsurii de investiții I3 – Dezvoltarea de capacități de producție de gaze, flexibile și de înaltă eficiență, pentru cogenerarea de energie electrică și termică (CHP) în termoficarea urbană, în vederea realizării unei decarbonizări profunde.

Pe amplasament există în acte un număr de 28 de corpuri de clădire, ce însumează o suprafață construită/desfășurată de 10612 mp.

În situ, pe amplasament există 27 de corpuri de clădire ce însumează o suprafață construită de 11864 mp/desfășurată de 12817 mp.

**Vecinătăți:**

* la nord-vest – str.Industrială: obiective industriale și comerciale
* la nord-est: facilități CET Palas până la bd.Aurel Vlaicu, cu obiective rezidențiale și comerciale vis-à-vis
* la sud-est: facilități CET Palas până la str.Vârful cu Dor, cu obiective rezidențiale vis-à-vis
* la vest: strada de acces f.n.: zonă industrial-comercială cu diverși operatori economici.

Prin proiect se propune dezafectarea prin dezmembrare, demontare, demolare a următoarelor obiecte și instalații:

* clădire stație păcură și construcțiile asociate (370, 378, 379)
* rezervoarele subterane de păcură (361, 385)
* stațiile PECO (386, 387)
* platforma cântar (389-391)
* clădirea de birouri (34)
* atelierul de reparații cazare/turbine (323)
* magaziile/depozitele de materiale (326, 335, 396, 401)
* atelierul auto (330)
* stația de ulei (395)
* macaraua (393)
* postul TRAFO (334)
* sistemul de drumuri betonate (11)
* instalațiile electrice subterane și supraterane
* instalațiile de păcură supraterane și subterane (neutilizate în prezent)
* spațiile verzi din zonă (arbuști, mărăciniș).

|  |  |  |  |  |  |
| --- | --- | --- | --- | --- | --- |
| **Corp** | **Stare**  | **Funcțiune** | **Regim înălțime** | **Suprafață construită****mp** | **Suprafață desfășurată****mp** |
| C1 | dezafectat | Stație de păcură. La parter există 2 camere de comandă și o pasarelă de observare a echipamentelor amplasate la nivelul subsolului. La subsol sunt amplasate pompele de păcură. **Se va demola în Etapa 1.** | S+P | 636 | 1272 |
| C2 | dezafectat | Stație de păcură. La parter există 2 camere de comandă și o pasarelă de observare a echipamentelor amplasate la nivelul subsolului. La subsol sunt amplasate pompele de păcură. **Se va demola în Etapa 1.** | S+P | 214 | 428 |
| C3 | dezafectat | Atelier de reparații energetice. **Se va demola în Etapa 1.** | P | 644 | 644 |
| C4 | dezafectat | Magazie depozitare materiale combustibile. **Se va demola în Etapa 1.** | P | 735 | 735 |
| C5 | dezafectat | Stație de pompe+bazin de sare, având o zonă echipamente de pompare păcură la nivelul parterului și un bazin de sare la nivelul subsolului. **Se va demola în Etapa 1.** | S+P | 104 | 104 |
| C6 | În uz | Clădire gospodărie de ulei și lubrifianți. **Nu se va interveni la această clădire.** | P | 61 | 61 |
| C7 | dezafectat | Magazia și depozitul de echipament. **Se va demola în Etapa 2, clădirea fiind propusă spre folosire pentru organizarea de șantier pentru proiectul de demolare și cel de construire.** | P | 1724 | 1724 |
| C8 | dezafectat | Depozit produse refractare. **Se va demola în Etapa 2, clădirea fiind propusă spre folosire pentru organizarea de șantier pentru proiectul de demolare și cel de construire.** | P | 35 | 35 |
| C9 | dezafectat | Clădire stație ulei și lubrifianți. **Se va demola în Etapa 2, clădirea fiind propusă spre folosire pentru organizarea de șantier pentru proiectul de demolare și cel de construire.** | P | 75 | 75 |
| C10 | dezafectat | Clădire atelier auto cu suprafața de 942 mp cu funcțiunea de atelier auto și o zonă cu regim de înălțime P+1E cu Scv=103 mp, Sd=206 mp în care sunt dispuse birourile administrative și grupurile sanitare. **Se va demola în Etapa 2, clădirea fiind propusă spre folosire pentru organizarea de șantier pentru proiectul de demolare și cel de construire.** | P+1E/P | 1045 | 1148 |
| C11 | dezafectat | Magazie. **Se va demola în Etapa 1.** | P | 36 | 36 |
| C12 | dezafectat | Baracă. Inexistentă. S-a autodemolat. | P | 17 | 17 |
| C13 | dezafectat | Clădire cu funcțiunea de birouri, spații administrative și tehnologice, vestiare și grupuri sanitare pe sexe. **Se va demola în Etapa 1.** | P | 492 | 492 |
| C14 | dezafectat | Magazie. **Se va demola în Etapa 1.** | P | 31 | 31 |
| C15 | dezafectat | Punct termic. **Se va demola în Etapa 1.** | P | 22 | 22 |
| C16 | În uz | Cabină de pază. **Se va demola în Etapa 1.** | P | 10 | 10 |
| C17 | dezafectat | Depozit materiale. **Se va demola în Etapa 1.** | P | 172 | 172 |
| C18 | dezafectat | Rezervor de păcură dispus la nivelul subsolului cu înălțimea utilă de 3,5 m. **Se va demola în Etapa 1.** | S | 1252 | 1252 |
| C19 | dezafectat | Stație PECO având rezervoare metalice îngropate și stația de pompare la nivelul parterului. **Se va demola în Etapa 1.** | P | 4 | 4 |
| C20 | dezafectat | Stație PECO având rezervoare metalice îngropate și stația de pompare la nivelul parterului. **Se va demola în Etapa 1.** | P | 4 | 4 |
| C21 |  | Magazie. **Se va demola în Etapa 1.** | P | 5 | 5 |
| C22 |  | Magazie. **Se va demola în Etapa 1.** | P | 6 | 6 |
| C23 | În uz | Cabină pază. **Nu se intervine asupra acestui corp de clădire.** | P | 3 | 3 |
| C24 | În uz | Rezervor suprateran de păcură, având o înălțime de 13,60 m la vârf. **Nu se intervine asupra acestui corp de clădire.** | P | 309 | 309 |
| C25 | În uz | Rezervor suprateran de păcură, având o înălțime de 13,80 m la vârf. **Nu se intervine asupra acestui corp de clădire.** | P | 309 | 309 |
| C26 | În uz | Rezervor suprateran de păcură, având o înălțime de 13,60 m la vârf. **Nu se intervine asupra acestui corp de clădire.** | P | 309 | 309 |
| C27 | dezafectat | Cale ferată uzinală, dezafectată, întreruptă, prevăzută cu cântar și o zonă de descărcare în imediata apropiere a corpului C5 | La sol | 1685 | 1685 |
| C 28 |  | Deposit de materiale. **Se va demola în Etapa 1.** | P | 667 | 667 |
| Neintabulat | dezafectat | Rezervor de păcură. **Se va demola în Etapa 1.** | S | 1252 | 1252 |

**Activitățile de desființare se vor executa în următoarele etape:**

- Etapa organizării de șantier – cuprinde evaluarea amplasamentului sub aspectul poziționării utilajelor, amplasarea baracamentelor: birou, magazie, toaletă ecologică, etc.

- Etapa de desființare a obiectelor existente în amplasamentul proiectului– se referă la perioada de timp alocată execuției lucrărilor de desființare prin dezmembrări, demontări și demolări. Această etapă implică evacuarea deșeurilor rezultate.

- Etapa de închidere – se referă la finalizarea lucrărilor de demolare și pregătirea terenului pentru construire.

**Lucrările de desființare a construcțiilor și instalațiilor existente vor cuprinde următoarele operațiuni:**

- Deconectarea construcțiilor de la rețeaua electrică, apă, canalizare, termoficare etc;

- Demontarea instalațiilor construcțiilor, cu recuperarea de material valorificabil: deșeuri metalice; neferoase, lemn;

- Demolarea construcțiilor, cu recuperarea de material valorificabil: deșeuri metalice; neferoase, lemn.

- Dezafectarea, demontarea și demolarea rețelelor de utilități ne-necesare din amplasament (apă, canalizare, electricitate, altele);

- Demolarea platformelor și fundațiilor;

- Demolarea împrejmuirilor interioare;

- Transportul molozului, deșeurilor de material de construcție în scopul valorificării pentru amenajarea și supraînălțarea platformelor de operare.

Structurile se vor demola în ordinea inversă construirii, pornind de la planșeu la parter. Elementele constructive metalice sau din beton se vor desface/tăia la dimensiuni potrivite având în vedere mărimea și greutatea acestora. În principiu lucrările de demolare vor începe cu îndepărtarea încărcărilor moarte, pe cât posibil fără a afecta mai întâi elementele principale de rezistență.

Desființarea construcțiilor existente pe terenul studiat se va realiza cu respectarea prevederilor cuprinse în „Normativ cadru provizoriu privind demolarea parțială sau totală a construcțiilor”, indicativ NP 55-88 și „Ghid privind execuția lucrărilor de demolare a elementelor de construcții din beton și beton armat”, indicativ GE 022-1997.

**Metode folosite în demolare**

La demolarea clădirilor și instalațiilor se va ține seama de înălțimea acestora și de alcătuirea structurii de rezistentă. Există două modalități de dărâmare a unei construcții și anume demolarea element cu element și demolarea clădirii în ansamblu.

Clădirile cu mai multe niveluri, oricare ar fi tipul de structură, se demolează prin metoda element cu element, sau în ansamblu prin implozii, iar cele cu un singur nivel, prin metoda demolării clădirii în ansamblu.

Pentru demolare se vor folosi buldozere, excavatoare sau tractoare pe șenile care acționează cabluri de tracțiune. Aceste utilaje pot fi folosite pentru ca structura unei clădiri cu un singur nivel, în mod normal, este din zidărie de cărămidă sau din materiale ușoare și nu opune o rezistență mare la dărâmare.

La demolarea element cu element, operațiile încep de sus, de la acoperiș, și se continuă până la baza clădirii sau până la o înălțime deasupra terenului de la care, când natura structurii o permite, se poate folosi metoda doborârii.

În cazul unor clădiri importante ca înălțime sau volum, demolarea se va executa pe baza unui proiect de demolare, care, înainte de începerea lucrărilor, trebuie cunoscut de toți cei ce participa la demolare, lucrători sau personal tehnic de conducere.

Părțile subterane ale construcțiilor (ziduri de subsol, fundații) nu se demolează în mod obișnuit, ci urmează a fi sparte local în zonele traversate de lucrările subterane ale noilor construcție (fundații, canale, conducte). Dacă, totuși, apare necesitatea dărâmării unor ziduri de subsol, atunci se vor lua măsuri de sprijinire a malurilor, pe toată durata, până la umplerea gropii, sau turnarea altor elemente aparținând noilor construcții.

**Măsuri și indicații privind demolarea construcțiilor**

Înainte de începerea lucrărilor, obiectele propuse pentru dărâmare vor fi verificate amănunțit, după care se întocmește un proces verbal în care se descrie situația de fapt a clădirii și părțile care vor fi demolate, sau măsurile de consolidare provizorie sau definitivă. Pe baza procesului verbal se întocmește proiectul de organizare a lucrărilor de demolare a construcției, care va fi aprobat de conducerea tehnică a șantierului.

Înainte de începerea lucrărilor de demolare, executantul va lua următoarele măsuri:

a) va împrejmui construcția ce urmează a fi demolată, iar la punctele de acces spre locul de demolare va pune placarde de avertizare;

b) va afișa anunțuri de interzicere a accesului persoanelor străine pe teritoriul șantierului;

c) va întrerupe legăturile conductelor rețelelor de apă, gaze, electricitate, termice și de canalizare, luând măsuri pentru a nu fi deteriorate.

**Transportul deșeurilor** provenite din construcții și demolări se va face în următorul mod:

- Se utilizează numai mijloace de transport adecvate naturii deșeurilor transportate, care să nu permită împrăștierea deșeurilor și emanații de noxe în timpul transportului, astfel încât să fie respectate normele privind sănătatea populației și a mediului înconjurător;

- Să asigure instruirea personalului pentru încărcarea, transportul și descărcarea deșeurilor în condiții de siguranță și pentru intervenție în cazul unor defecțiuni sau accidente;

- Să dețină toate documentele necesare de însoțire a deșeurilor transportate, din care să rezulte deținătorul, destinatarul, tipurile de deșeuri, locul de încărcare, locul de destinație și, după caz, cantitatea de deșeuri transportată și codificarea acestora conform legii;

- Să nu abandoneze deșeurile pe traseu;

- Să respecte pentru transportul deșeurilor periculoase reglementările specifice transportului de mărfuri periculoase cu aceleași caracteristici;

- Să folosească traseele cele mai scurte și/sau cu cel mai redus risc pentru sănătatea populației și a mediului și care au fost aprobate de autoritățile competente.

**Bilanț teritorial:**

Suprafață teren=35000 mp

Suprafață construită totală pe parcelă=11864 mp

Suprafață construită clădiri ce se păstrează=64 mp

Suprafață clădiri ce se demolează în etapa 1=7971 mp

Suprafață clădiri ce se demolează în etapa 2=2879 mp

Suprafață construită C24, C25, C26 cu CU 1229/09.05.2024=950 mp

Suprafață desfășurată totală pe parcelă=12817 mp

Suprafață desfășurată clădiri ce se păstrează=64 mp

Suprafață desfășurată ce se demolează în etapa 1=8821 mp

Suprafață desfășurată ce se demolează în etapa 2=2982 mp

Suprafață construită C24, C25, C26 cu CU 1229/09.05.2024=950 mp

POT existent=33,90%

CUT existent=0,366

POT propus=0,18%

CUT propus=0,001

Suprafață existentă circulații auto și parcaje=8200 mp

Suprafață existentă circulații pietonale=1400 mp

Suprafață existentă spații verzi=13536 mp

Organizarea de șantier se va amenaja în incinta amplasamentului și nu va afecta proprietățile vecine.

Dotările organizării de șantier sunt:

- se va realiza împrejmuirea provizorie a organizării de șantier

- se vor amenaja zone pentru depozitarea materialelor de construcții;

- se va amenaja o platformă pentru depozitarea temporară a materialelor de construcții utilizate și a deșeurilor generate;

- se vor utiliza toalete ecologice;

- punct PSI.

 b) cumularea cu alte proiecte existente și/sau aprobate – nu este cazul.

 c) utilizarea resurselor naturale, in special a solului, a terenurilor, a apei și a biodiversității – nu este cazul.

 d) producția de deșeuri – în perioada lucrărilor rezultă următoarele deșeuri specifice activității de construire:

de pus deseurile

 e) poluarea și alte efecte nocive: emisiile, zgomotul şi vibrațiile sunt cele produse prin funcționarea utilajelor specifice în perioada lucrărilor.

 f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: proiectul este adaptat la conceptul schimbărilor climatice, contribuind la reducerea emisiilor GES, a dioxidului de carbon(CO2), protoxidului de azot(N2O), metanului(CH4).

 g) riscurile pentru sănătatea umană (de exemplu, din cauza contaminării apei sau a poluării atmosferice): nu este cazul.

1. **Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

 a) utilizarea actuală și aprobată a terenurilor:folosința terenului este de curți-construcții, pe care se află clădirile C1-C28, cu destinația ZRA2b-subzona unităților industriale și de servicii, conform certificatului de urbanism nr.770/29.03.2024.

 b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: nu este cazul.

 c) capacitatea de absorbție a mediului natural, acordându-se o atenție specială următoarelor zone:

1. zone umede, zone riverane, guri ale râurilor: – nu este cazul.

 ii) zone costiere și mediul marin: nu este cazul.

 iii) zonele montane şi forestiere: nu este cazul.

 iv) rezervații si parcuri naturale: nu este cazul.

 v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul**.**

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul**.**

 vii) zonele cu o densitate mare a populației: municipiul Constanța.

 viii) peisaje si situri importante din punct de vedere istoric, cultural sau arheologic: nu este cazul

1. **Tipurile si caracteristicile impactului potențial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la punctele 1 si 2 din prezenta anexă, având în vedere impactul proiectului asupra factorilor prevăzuți la articolul 3 alineatul (1), și ținând seama de:

 a) importanta și extinderea spațială a impactului (de exemplu, zona geografică și dimensiunea populației care poate fi afectată): nesemnificativ.

 b) natura impactului: redus.

 c) natura transfrontaliera a impactului: proiect fără impact transfrontalier.

 d) intensitatea și complexitatea impactului: mica, în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje.

 e) probabilitatea impactului: redusă, urmare a argumentelor menționate la punctele a si b.

 f) debutul, durata, frecvența şi reversibilitatea preconizate ale impactului: pe termen scurt, impactul asupra mediului va exista în perioada desfășurării lucrărilor.

 g) cumularea impactului cu impactul altor proiecte existente si/sau aprobate: nu este cazul.

 h) posibilitatea de reducere efectivă a impactului: **prin respectarea următoarelor condiții de realizare a proiectului:**

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite,
	+ organizarea de șantier se va realiza astfel încât impactului generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
	+ managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu şi va fi în responsabilitatea titularului proiectului, astfel:
* deșeurile municipale amestecate generate în perioada lucrărilor de construcții vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deșeurile industriale reciclabile rezultate în perioada lucrărilor de construcții (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021 cu modificări și completări, titularii pe numele cărora au fost emise autorizații de construire şi/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările şi completările ulterioare, au obligația să gestioneze deșeurile din construcții şi desființări, astfel încât să atingă un nivel de pregătire pentru reutilizare, reciclare şi alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție şi desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021 cu modificări și completări, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire şi/sau desființare, după caz, prin care se instituie sisteme de sortare pentru deșeurile provenite din activități de construcție şi desființare, cel puțin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranța în construcții, precum şi de a lua măsuri de promovare a demolărilor selective pentru a permite eliminarea şi manipularea în condiții de siguranță a substanțelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* în conformitate cu OUG nr. 92/2021 cu modificări și completări, titularii pe numele cărora au fost emise autorizații de construire şi/sau desființări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* în conformitate cu OUG nr. 92/2021 cu modificări și completări, gestionarea deșeurilor trebuie să se realizeze fără a pune în pericol sănătatea populației şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special.

* titularii pe numele cărora au fost emise autorizații de construire și/sau desființări și producătorii și deținătorii de uleiuri uzate trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) și măsurile adoptate potrivit art. 31 alin. (1), conform prevederilor OUG nr. 92/2021, cu modificările si completările ulterioare;
* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanților si substanțelor periculoase în zona aferenta amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursa apă potabilă, facilități igienico-sanitare, inclusiv toalete ecologice pentru personal, etc);
* la terminarea lucrărilor, executantul are obligația curățării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staționare de utilaje, în scopul redării în circuit la categoria de folosință deținută inițial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor şi mijloacelor de transport în timpul construcției datorită funcționării necorespunzătoare a acestora;
* se va respecta nivelului de zgomot, conform SR nr. 10009/2017 Acustica –Limite admisibile ale nivelului de zgomot din mediul ambiant, coroborat cu art. 16, alin. (1) din anexa la Ordinul nr. 119/2014 pentru aprobarea Normelor de igienă și sănătate publică privind mediul de viață al populației.
* indicatorii de calitate ai apelor uzate evacuate în rețeaua de canalizare se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987 – Calitatea aerului in zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014;
* în conformitate cu prevederile Legii nr. 292/2018, la finalizarea lucrărilor se va notifica APM Constanța, în vederea verificării respectării prevederilor deciziei etapei de încadrare; Procesul-verbal întocmit în aceasta situație se anexează şi face parte integrantă din procesul-verbal de recepție la terminarea lucrărilor;
* în conformitate cu prevederile Legii nr. 226/2013 privind aprobarea OUG nr.164/2008 pentru modificarea si completarea O.U.G. nr. 195/2005 privind protecția mediului, art. 15, alin. 2, lit.(a), titularul are obligația de a notifica autoritatea competentă pentru protecția mediului dacă intervin elemente noi, necunoscute la data emiterii actelor de reglementare, precum şi modificări ale condițiilor care au stat la baza emiterii actelor de reglementare, înainte de realizarea modificării. Până la adoptarea unei decizii de către autoritatea competentă, este interzisă realizarea proiectului, care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecţia mediului, aprobată cu modificări şi completări prin Legea nr. 226/2013);
* la finalizarea lucrărilor se va înainta la Agenția pentru Protecția Mediului Constanța raportarea privind evidenta deșeurilor generate ca urmare a desfășurării lucrărilor de construire/desființare.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU A.A.A.,**

######  Celzin LATIF Lavinia Monica ZECA

######

######  Întocmit,

######  Consilier Monica Luminița BUCŞAN

###### Notă: redactat în 3 (trei) exemplare.